
Αρ. Φύλλου 847 

ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Συμπλήρωση - τροποποίηση της 1175/17.1.97 απόφα¬ 
σης του Υφυπουργού Πολιτισμού περί εγκρίσεως 

Κώδικα Ιπποδρομιών». 1 

Κανονισμός λειτουργίας των Εθνικών και Δημοτικών 
Γυμναστηρίων της χώρας (Ν.Π.Δ.Δ.). 2 


ΑΠΟΦΑΣΕΙ Σ 

Αριθ. 17266 (1) 

Συμπλήρωση - τροποποίηση της 1175/17.1.97 απόφασης 
του Υφυπουργού Πολιτισμού περί εγκρίσεως Κώδικα 
Ιπποδρομιών. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με τις διατάξεις: 

Ι.α) Του Α.Ν. 397/68 «περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής». 

β) Του Ν. 1558/26-7-85 «Κυβέρνηση και Κυβερνητικά 
Όργανα». 

γ) Του Α.Ν. 399/68 «περί ΦΕΕ όπως αντικαταστάθηκε 
και συμπληρώθηκε με τις διατάξεις του Ν.191/75 και 
1070/80 καιΝ. 2433/96. 

2. Την υπ’ αριθ. ΥΠΠΟ/ΓΝΌΣ/20261/20-4-2000 απόφα¬ 
ση του Πρωθυπουργού και Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού (ΦΕΚ 
571/Β/21-4-2000). 

3. Την υπ’ αριθ. 1175/17-1-1997 Υπ. Απόφαση «έγκριση 
Κώδικα Ιπποδρομιών (ΦΕΚ 66/5-2-97Τεύχος Β'). 

4. Την υπ’ αριθ. 88 απόφαση που περιλαμβάνεται στο 
υπ’ αριθ. 10/12-5-2000 πρακτικό του Δ.Σ. της ΦΕΕ., απο¬ 
φασίζουμε: 

Α. Προστίθεται στην παρ. ε του άρθρου 131 μετά τη λέ¬ 
ξη «βαστάζοι» η ακόλουθη φράση : Οι βοηθοί (βαστάζοι) 
που κρατούν τους ίππους μέσα στο μηχάνημα εκκίνησης, 
στο εξής θα ορίζονται με κλήρωση από τον Αφέτη λίγα λε¬ 
πτά πριν δοθεί η εκκίνηση της ιπποδρομίας. 

Β. Τροποποιείται το άρθρο 148 του Κ.Ι το οποίο διατυ¬ 
πώνεται ως ακολούθως: 


ΑΡΘΡΟ 148 

ΕΝΣΤΑΣΕΙΣ ΔΙΑΔΡΟΜΗΣ 

α) Δικαίωμα ένστασης έχει κάθε ιδιοκτήτης - προπονη¬ 
τής ή αναβάτης ίππου ή ίππων κατά του αμέσως προηγη- 
θέντος αυτού ίππου ή ίππων εφόσον κατά την διαδρομή 
παρενοχλήθηκε, διασταυρώθηκε, παρεμποδίστηκε, μα¬ 
στιγώθηκε ή καθ’ οιονδήποτε τρόπο αλλοιώθηκε η δια¬ 
δρομή του από άλλον ή άλλους ίππους. 

Σε κάθε περίπτωση απαραίτητη προϋπόθεση είναι η 
ανακοπή του καλπασμού του παρενοχληθέντος ίππου και 
η απώλεια εδάφους έναντι του προηγηθέντος στην άφιξη 
ίππου που τον παρενόχλησε. 

β) Επίσης δικαίωμα ένστασης έχουν οι Ελλανοδίκες (αυ- 
τεπάγγελτα) οπότε και αναγγέλλεται στο κοινό με ταυτό¬ 
χρονη αναφορά του σημείου της διαδρομής όπου συνέβη 
το γεγονός. 

Αν η ένσταση σύμφωνα μετά παραπάνω γίνει δεκτή, τό¬ 
τε ο παρενοχλήσας ή οι παρενοχλήσαντες ίπποι τοποθε¬ 
τείται ή τοποθετούνται πίσω από τον ίππο ή τους ίππους 
που παρενόχλησαν. 

γ) Για να γίνει μια ένσταση δεκτή, θα πρέπει απαραίτη¬ 
τα ο ίππος ή οι ίπποι που παρενοχλήθηκαν κατά την άφιξη 
να έχουν έλθει πίσω από τον ίππο που τους παρενόχλησε 
με διαφορά μέχρι δύο μήκη. Αυτό ισχύει για όλες τις θέ¬ 
σεις κατά την άφιξη. 

δ) Δικαίωμα ένστασης έχουν οι ενδιαφερόμενοι για ότι 
συμβαίνει σε όλα τα σημεία της διαδρομής από την εκκί¬ 
νηση μέχρι τον τερματισμό. 

Σε κάθε περίπτωση δεν χωρεί ένσταση αν μεταξύ του 
παρενοχλήσαντος και του ενιστάμενου παρενοχληθέ¬ 
ντος, παρεμβάλλεται ίππος ή ίπποι που δεν παρενόχλη¬ 
σαν. 

ε) Οι ενστάσεις διαδρομής, αυτεπάγγελτες ή από τους 
ενδιαφερομένους, υποβάλλονται από την στιγμή του τερ¬ 
ματισμού και εντός πέντε (5) λεπτών από το τέλος της με- 
ταζύγισης. Όπου υπάρχει φώτο φίνις είναι αυτονόητο ότι οι 
ενστάσεις υποβάλλονται αφού αναρτηθεί η σειρά άφιξης. 

στ) Σε καμία περίπτωση δε μπορεί να υποβληθεί ένστα¬ 
ση εφόσον έχει ανακοινωθεί από τους Ελλανοδίκες το 
ΕΧΕΙ ΚΑΛΩΣ της ιπποδρομίας. Η αναγγελία του ΕΧΕΙ ΚΑ¬ 
ΛΩΣ ΤΗΣ ΙΠΠΟΔΡΟΜΙΑΣ ΔΕΣΜΕΥΕΙ ΤΟΥΣ ΠΑΝΤΕΣ. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Οποιαδήποτε διάταξη του Κώδικα Ιπποδρομιών και των 
Γενικών Διατάξεων που αναφέρεται στις ενστάσεις δια¬ 
δρομής και αντίκειται στο παραπάνω άρθρο καταργείται. 

Γ) Τροποποιείται το άρθρο 151 του ΚΙ το οποίο διατυ¬ 
πώνεται ως ακολούθως: 

ΑΡΘΡΟ 151 
ΟΜΟΣΤΑΥΛΟΙ ΙΠΠΟΙ 

α) Το Διοικητικό Συμβούλιο της ΦΕΕ σύμφωνα με το άρ¬ 
θρο 1 παρ. β του Κώδικα Ιπποδρομιών «αναστέλλει προ¬ 
σωρινά και μέχρι νεώτερης απόφασής του όλα τα άρθρα 
του Κώδικα Ιπποδρομιών και των Γενικών Διατάξεων που 
αναφέρονται στους ομόσταυλους ίππους και τη συμμε¬ 
τοχή τους στις ιπποδρομίες προκειμένου να συμμετέχουν 
σ’ αυτές σαν μεμονωμένοι ίπποι». 

β) Αν κατά την διαδρομή, παράτα παραπάνω διαπιστω¬ 
θεί από τους Ελλανοδίκες ότι κάποιος ίππος δεν διαγωνί- 
σθηκε για ίδιο όφελος όπως προβλέπει ο Κώδικας Ιππο¬ 
δρομιών αλλά επεδίωξε να βελτιώσει τις συνθήκες της 
διαδρομής ίππου της αυτής ιδιοκτησίας, τότε οι Ελλανο¬ 
δίκες επιβάλλουν στους υπαίτιους τις προβλεπόμενες 
ποινές εξαντλώντας τη δικαιοδοσία τους παραπέμποντάς 
τους στο ανώτερο όργανο (Ε.Ι.) το οποίο με την σειρά του 
πράττει ανάλογα και παραπέμπει την υπόθεση στο Διοι¬ 
κητικό Συμβούλιο της ΦΕΕ για τελική κρίση. 

γ) Όλοι οι ίπποι για το χρονικό διάστημα που ισχύει η 
αναστολή των σχετικών περί ομοσταύλων άρθρων, θα 
αντιμετωπίζονται σαν ίπποι διαφορετικής ιδιοκτησίας για 
όλες τις δραστηριότητες (εγγραφές - διαγραφές - ενστά¬ 
σεις - στοίχημα - ανίχνευση απαγορευμένων ουσιών - έλ¬ 
λειψη βάρους κατά την μεταζύγιση κλπ). 

δ) Δικαίωμα εγγραφής και συμμετοχής ίππωντης αυτής 
ιδιοκτησίας σε κάθε ιπποδρομία έχουν μέχρι δύο το ανώ¬ 
τερο ίπποι εκτός των κύριων ιπποδρομιών όπου έχει προ¬ 
εγγραφές. Στην τελική όμως εγγραφή των ίππων αυτών 
παραμένουν μόνο δύο ίπποι της αυτής ιδιοκτησίας οι 
οποίοι μπορούν να συμμετάσχουν στην κύρια ιπποδρομία 
καταργούμενης της σχετικής Γενικής Διάταξης που προ¬ 
βλέπει τη διαγραφή ενός έκτων ομοσταύλων στην τελική 
διαδικασία μετά τον πλειστηριασμό. 

ε) Η ΦΕΕ όταν και όπου διαπιστώνει ότι σε ιδιοκτησία ίπ¬ 
πων υποκρύπτεται μεθοδολογία προκειμένου να γίνει κα- 
ταστρατήγηση των σκοπών και των στόχων που επιδιώ¬ 
κονται με την κατάργηση των ομοσταύλων, θα αρνείται 
την χορήγηση χρωμάτων ή θα αφαιρεί αυτά σε περίπτω¬ 
ση διαπίστωσης ύπαρξης τέτοιου φαινομένου. 

Ως ίπποι ίδιας ιδιοκτησίας θεωρούνται και αυτοί που 
ανήκουν σε ιδιοκτησίες που εμπίπτουν στην έννοια των 
συνδεδεμένων επιχειρήσεων του άρθρου 42 ε παρ. 5 του 
Ν. 2190/1920 ανεξαρτήτως της νομικής μορφήςτης κάθε 
ιδιοκτησίας (Α.Ε., ΕΠΕ, Ο.Ε., Ε.Ε.). Όπου διαπιστώνεται η 
έννοια του, δεν θα χορηγούνται χρώματα. 

Με την έκδοση της παρούσας απόφασης δεν προκαλεί- 
ται δαπάνη εις βάρος του Κρατικού Προϋπολογισμού 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 


Αριθ. 17112 (2) 

Κανονισμός λειτουργίας των Εθνικών και Δημοτικών Γυ- 
μναστηρίωντης χώρας (Ν.Π.Δ.Δ.). 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397 /68 «Περί επανασυστάσεωςτης Γενικής 
Γραμματείας Αθλητισμού και αρμοδιοτήτων αυτής». 

β) Του Ν. 1558/85 «Κυβέρνηση και Κυβερνητικά Όργα¬ 
να». 

γ) Του άρθρου 8 του Ν. 423/1976 «Περί γυμναστηρίων 
και ρυθμίσεως θεμάτων αφορώντας εις τον Εξωσχολικό 
Αθλητισμό, όπως συμπληρώθηκε από το άρθρο 2 του Ν. 
1070/80 «Περί λήψεως μέτρων αναπτύξεως του αθλητι¬ 
σμού και ρυθμίσεως συναφών θεμάτων». 

δ) Το Π.Δ. 456/1988 «Οργάνωση και λειτουργία των γυ¬ 
μναστηρίων». 

στ) Την υπ’ αριθ. ΥΠΠΟ/ΔΙΌΙΚ/Α1/20261/ 20-4-00 ΦΕΚ 
571/21-4-2000 Τεύχος Β «Ανάθεση αρμοδιοτήτων στον 
Υφυπουργό Πολιτισμού Γεώργιο Φλωρίδη». 
ε) Των άρθρων 56, 57 και 102 παρ. 10 ν. 2725/99. 
στ) Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού. 

ΑΠΟΦΑΣΙΖΟΥΜΕ 

Εγκρίνεται ο παρακάτω εσωτερικός ΚΑΝΟΝΙΣΜΟΣΛΕΙ- 
ΤΟΥΡΓΙΑΣ ΤΩΝ ΝΠΔΔ ΕΘΝΙΚΩΝ ΓΥΜΝΑΣΤΗΡΙΩΝ ΠΔ 
456/88 που έχει ως εξής: 

ΠΕΡΙΕΧΟΜΕΝΑ 
Κεφ. Α. 

ΑΡΘΡΟ 1 

ΣΚΟΠΟΣ-ΛΕΙΤΟΥΡΓΙΑ 

ΤΟΥ ΝΠΔΔ ΕΘΝΙΚΟΥ ΓΥΜΝΑΣΤΗΡΙΟΥ (ΕΘΝΙΚΟ ΣΤΑ¬ 
ΔΙΟ - ΓΥΜΝΑΣΤΗΡΙΟ -ΚΟΛΥΜΒΗΤΗΡΙΟ) είναι: 
α) Η υποστήριξη του Μαζικού Αθλητισμού, 
β) Η υποστήριξη του Σωματειακού Αθλητισμού, 
γ) Η υποστήριξη και ανάπτυξη του Σχολικού Αθλητι¬ 
σμού όλωντων βαθμίδωντου Πανεπιστημιακού, Στρατιω¬ 
τικού και Εργοστασιακού Αθλητισμού. 

δ) Η υποστήριξη ψυχαγωγικών, πολιτιστικών, επιστημο¬ 
νικών, συνεδριακών εκδηλώσεων Διεθνούς, Εθνικού, Πε¬ 
ριφερειακού, Νομαρχιακού Επιπέδου και φορέων τοπι¬ 
κού χαρακτήρα καθώς και την υποστήριξη ατόμων με ει¬ 
δικές ανάγκες. 

ΗΜΕΡΕΣ ΛΕΙΤΟΥΡΓΙΑΣ 

Το ΝΠΔΔ ΕΘΝΙΚΟ ΓΥΜΝΑΣΤΗΡΙΟ λειτουργεί οπωσδή¬ 
ποτε τις ώρες από 07:00 -22:00 τις καθημερινές ώρες. Οι 
ώρες λειτουργίας του όμως πρέπει να καθορίζονται ανά¬ 
λογα μετά σχολικά προγράμματα, αθλητικά προγράμμα¬ 
τα, προγράμματα ΓΓΑ και Δήμων και Κοινοτήτων τις προ¬ 
πονήσεις των Αθλητικών Συλλόγων, Ερασιτεχνικών και 
Επαγγελματικών. 

Έτσι: Α) Ένα ΚΛΕΙΣΤΟ ΓΥΜΝΑΣΤΗΡΙΟ πρέπει να λει¬ 
τουργεί 

α) από 07:00-22:00 και β) εφ’ όσον προπονούνται επαγ¬ 
γελματικές ομάδες ο χρόνος μπορεί να παρατείνεται κα¬ 
τά περίπτωση μία ή δύο ώρες. 

β) Ένα ΣΤΑΔΙΟ - ΚΕΝΤΡΟ ΝΕΟΤΗΤΟΣ πρέπει να λει¬ 
τουργεί από 7:00 - 22:00. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

γ) Ένα ΚΟΛΥΜΒΗΤΗΡΙΟ πρέπει ναλειτουργεί από 7:00- 
22 : 00 . 

δ) Ένα ΧΙΟΝΟΔΡΟΜΙΚΟ ΚΕΝΤΡΟ πρέπει ναλειτουργεί 
από 9:00-17:00. 

Σε όλες τις παραπάνω περιπτώσεις η ΕΔ με απόφασή 
της εισηγείται στον Νομάρχη σύμφωνα με το Νόμο (άρ¬ 
θρο 12 Ν. 1476 παρ. 6 (β) για τις ώρες λειτουργίας και 
παίρνει σχετική έγκριση. Χωρίς έγκριση Νομάρχη λει¬ 
τουργία Ε.Γ. πέραν του ωραρίου των Δημοσίων Υπηρε¬ 
σιών είναι παράνομη και απαγορεύεται. 

ΧΡΗΣΗ ΧΩΡΩΝ ΕΓ 

ΔΙΑΘΕΣΗ ΟΡΓΑΝΩΝ ΣΕ ΑΘΛΗΤΕΣ - ΣΥΛΛΟΓΟΥΣ -ΦΟ¬ 
ΡΕΙΣ 

1. Κάθε Υπηρεσία Δημόσια, ΝΠΔΔ - ΝΠΙΔ, αθλητικός 
φορέας (Ομοσπονδία -Σωματείο), ιδιωτικός φορέας και 
άτομο που επιθυμεί να κάνει χρήση των εγκαταστάσεων 
του ΝΠΔΔ Ε.Γ. απευθύνεται εγγράφως στην Ε.Δ. του Νο¬ 
μικού Προσώπου, η οποία θα αποφασίζει και θα απαντά 
σε κάθε αίτημα. 

2. Η απάντηση πρέπει να δίνεται το συντομότερο δυνα¬ 
τόν και πάντως όχι αργότερα από 15 (δέκα πέντε) ημέρες. 

ΔΙΑΔΙΚΑΣΙΑ ΔΙΑΘΕΣΗ ΧΩΡΩΝ 

(ΠΙΣΙΝΑΣ ΚΛΕΙΣΤΟΥ ΓΥΜΝΑΣΤΗΡΙΟΥ - ΑΙΘΟΥΣΑ ΓΥ¬ 
ΜΝΑΣΤΙΚΗΣ ΓΗΠΕΔΩΝ ΠΟΔΟΣΦΑΙΡΟΥ - ΥΠΑΙΘΡΙΑ ΓΗ¬ 
ΠΕΔΑ - ΠΙΣΤΑΣ ΑΓΩΝΩΝ ΧΙΟΝΟΔΡΟΜΙΚΩΝ ΚΕΝΤΡΩΝ). 

Όταν Αθλητικά Σωματεία (Μπάσκετ, Βόλεϊ, Χάντ-μπολ, 
Γυμναστικής, Ποδοσφαίρου, Στίβου, κλπ.) πρέπει να 
έχουν τακτικές ώρες προπονήσεως τις ημέρες Δευτέρα - 
Παρασκευή στο ΚΛΕΙΣΤΟ Ή ΑΝΟΙΚΤΟ ΓΥΜΝΑΣΤΗΡΙΟ - 
ΠΙΣΙΝΑ -ΣΤΙΒΟ - ΠΟΔΟΣΦΑΙΡΟ για προετοιμασία των 
αγώνων των στα Τοπικά, Περιφερειακά, Πανελλήνια και 
Διεθνή Πρωταθλήματα που έχουν ή όχι έδρατοΕΓτότετο 
αίτημα για χρήση χώρωντο υποβάλλει η αντίστοιχη Αθλη¬ 
τική Τοπική Ομοσπονδία στην δύναμη της οποίας ανήκει 
το Σωματείο, Κολύμβηση (ΕΚΟΦ), Μπάσκετ (ΕΟΚ), Βόλεϊ 
(ΕΟΠΕ), Ποδόσφαιρο (ΕΠΟ), Στίβος (ΣΕΓΑΣ). 

Στις περιπτώσεις καταρτισμού προγραμμάτων αγώνων 
τότε το αίτημα - πρόγραμμα αγώνων υποβάλλει η αντί¬ 
στοιχη Ομοσπονδία που οργανώνει το πρωτάθλημα. 

Η ΕΠΙΤΡΟΠΗ ΔΙΟΙΚΗΣΗΣ κάθε ΕΓ αφού λάβει υπόψη 
της την εισήγηση του Προϊσταμένου του ΕΓ εγκρίνει - κα¬ 
τανέμει τις ώρες κατά ημέρα και εβδομάδα για κάθε άθλη¬ 
μα, Μπάσκετ, Βόλεϊ, Χάντ-μπολ, Ποδόσφαιρο, Γ υμναστι¬ 
κή, Στίβο, Κολύμβηση και τα γνωρίζει στην αντίστοιχη 
ομοσπονδία που έχει υποβάλλει το αίτημα. 

Το πρόγραμμα αυτό τροποποιείται μόνο με νεώτερη 
απόφαση της ΕΔ. 

Με ευθύνη της η κάθε ΕΔ ορίζει τις ώρες και ημέρες 
προπόνησης κάθε Σωματείου και διαβιβάζει την έγγραφη 
απόφασή της στην Διεύθυνση του ΕΓ. 

Ο Προϊστάμενος κάθε Γυμναστηρίου ανακοινώνει με 
ευθύνη του το πρόγραμμα αυτό στους υπαλλήλους του 
κάθε χώρου του ΕΓ και είναι υπεύθυνος για την εφαρμο¬ 
γή των Προγραμμάτων. 

Αλλαγές στις ώρες προπονήσεων Σωματείων ίδιας ομο¬ 
σπονδίας γίνονται μόνον μετά από έγγραφο αίτημα της 
κάθε Ομοσπονδίας. 

Ο Προϊστάμενος του κάθεΕΓ για να ματαιώσει ή να τρο¬ 
ποποιήσει προπόνηση Σωματείου, θα πρέπει να έχει εξου¬ 
σιοδότηση από την ΕΔ του ΕΓ. 

Η Διεύθυνση κάθε ΕΓ όταν χορηγούνται ώρες προπό¬ 


νησης πρέπει να φροντίζει ώστε να υπάρχουν ώρες και 
για άτομα με ειδικές ανάγκες, για μεμονωμένα άτομα, κοι¬ 
νό που θα δύνανται να κάνουν χρήση, άτομα που δεν είναι 
αθλητές και δεν ανήκουν σε οργανωμένο Σύλλογο. 

Στις παραπάνω επιπτώσεις που υπάρχει έγγραφο αίτη¬ 
μα χρήσης χώρων ΕΓ υπεύθυνος και αρμόδιος για παρα¬ 
χώρηση είναι ο Προϊστάμενος του κάθε ΕΓ, ο οποίος έχει 
την ευθύνη για ομαλή λειτουργία του ΕΓ. 

ΥΠΟΧΡΕΩΣΕΙΣ ΑΘΛΗΤΙΚΩΝ ΟΜΟΣΠΟΝΔΙΩΝ ΚΑΙ 
ΑΘΛΗΤΩΝ ΓΙΑ ΕΙΣΟΔΟ ΣΕ ΚΑΘΕ ΧΩΡΟ ΤΟΥ ΕΘΝΙΚΟΥ 
ΓΥΜΝΑΣΤΗΡΙΟΥ. 

Για να επιτραπεί η είσοδος σε ένα Κολυμβητήριο, Κλει¬ 
στό Γυμναστήριο, Αίθουσα Γυμναστικής, Στίβο, Γήπεδο 
Ποδοσφαίρου, και υπαίθρια γήπεδα, ΚΕΝΤΡΑ ΝΕΟΤΗ¬ 
ΤΑΣ - ΧΙΟΝΟΔΡΟΜΙΚΑ ΚΕΝΤΡΑ πρέπει: 

1. Κάθε ομάδα αθλητών να συνοδεύεται από τον υπεύ¬ 
θυνο προπονητή. 

2. Η εμφάνιση όλων των αθλητών να έχει όλα τα κατάλ¬ 
ληλα και απαραίτητα μέσα για την προπόνηση π.χ. φόρ¬ 
μες, υποδήματα, σκουφάκια, μπάλες, κλπ. 

3. Στην αρχή περιόδου των προπονήσεων θα υποβάλ¬ 
λεται υπεύθυνη δήλωση του Αθλητικού Σωματείου, υπο¬ 
γεγραμμένη από ΔΣ και γιατρό. Ευθύνη δεν φέρει το προ¬ 
σωπικό του κάθε χώρου του ΕΓ για τυχόν συμβάντα στην 
προπόνηση των αθλητών. 

4. Απαραίτητο στοιχείο για την είσοδο είτε αθλητών 
Συλλόγων, είτε μεμονωμένων ατόμων που προπονούνται 
στο ΕΓ (σε κάθε χώρο) είναι η ΑΘΛΗΤΙΚΗ ΤΑΥΤΟΤΗΤΑ. 

Η ΑΘΛΗΤΙΚΗ ΤΑΥΤΟΤΗΤΑ είναι περιουσιακό στοιχείο 
του κάθε ΕΓ και φέρει τα χαρακτηριστικά: 

1. ΕΠΩΝΥΜΙΑ ΕΓ 

2. ΕΠΩΝΥΜΙΑ ΑΘΛΗΤΙΚΟΥ ΣΩΜΑΤΕΙΟΥ 

3. ΟΝΟΜΑΤΕΠΩΝΥΜΟ ΑΘΛΗΤΗ 

4. ΑΘΛΗΜΑ 

5. ΠΕΡΙΟΔΟ: Κάθε περίοδο εκδίδεται νέα ταυτότητα με 
την οποία ισχύει η ΑΘΛΗΤΙΚΗ ΤΑΥΤΟΤΗΤΑ: μετά την λή¬ 
ξη της οποίας επιστρέφεται στο ΕΓ. 

6. Οι προπονητές είναι υποχρεωμένοι να συνοδεύουν 
τους αθλητές τους και να παραμένουν μέχρι αποχωρήσε- 
ώς τους, καθώς επίσης θα είναι υπεύθυνοι και για τυχόν 
ατυχήματα. Ουδείς αθλητής θα κάνει χρήση των χώρων 
και ιδιαίτερα των αθλητικών οργάνων χωρίς την επίβλεψη 
του αρμόδιου προπονητού, ο οποίος θα είναι και υπεύθυ¬ 
νος για τυχόν ατύχημα. Τα μεμονωμένα άτομα δεν πρέπει 
να κάνουν χρήση των αθλητικών οργάνων. 

Όταν εισέρχονται σε χώρους άτομα χωρίς αθλητική πε- 
ριβολή, και ανήκουν σε συγκεκριμένο Σύλλογο που προ¬ 
πονείται, την ευθύνη έχει ο Σύλλογος. Όταν εισέρχονται 
άτομα εκτός Συλλόγου, τότε την ευθύνη την έχει ο υπάλ¬ 
ληλος του ΕΓ. 

ΥΠΟΧΡΕΩΣΕΙΣ ΑΘΛΟΥΜΕΝΩΝ 

α) ΜΕΜΟΝΩΜΕΝΩΝ ΑΤΟΜΩΝ 

β) ΑΘΛΗΤΙΚΩΝ ΣΥΛΛΟΓΩΝ ΜΕ ΥΠΕΥΘΥΝΟ ΠΡΟΠΟ¬ 
ΝΗΤΗ 

γ) ΣΧΟΛΙΚΩΝ ΟΜΑΔΩΝ 

δ) ΛΟΙΠΩΝ ΦΟΡΕΩΝ 

Κάθε προπονητής υπευθ. Συλλόγου, αθλητές και μεμο¬ 
νωμένο άτομο, είναι υποχρεωμένος να εφαρμόζει τις υπο¬ 
δείξεις του προσωπικού του κάθε χώρου του ΕΓ π.χ. για 
έναρξη - λήξη προπόνησης, χρήση αποδυτηρίων κλπ 

Η συμπεριφορά πρέπει να είναι κόσμια. 

Για κάθε παράπονο ή πρόβλημα που έχει στην προπό¬ 
νηση πρέπει να απευθύνεται στον Προϊστάμενο του ΕΓ. 

ΠΡΟΣΤΑΣΙΑ ΕΓΚΑΤΑΣΤΑΣΕΩΝ ΑΠΟ ΦΘΟΡΕΣ 

1. Σε κάθε περίπτωση χρήσης χώρων του ΕΓ και χρήση 
οργάνων του ΕΓ ο κάθε αθλητής ή άτομο γενικά, πρέπει 
να φροντίζει ώστε να μην προκαλεί φθορές στα όργανα, 
στα αποδυτήρια, και γενικά σε όλες τις εγκαταστάσεις 
του ΕΓ. 

2. Οι εσκεμμένες φθορές των οργάνων και γενικά των 
εγκαταστάσεων του ΕΓ από αθλητές, προπονητές και 
αθλητικούς παράγοντες, τιμωρούνται οπωσδήποτε. 

Η τιμωρία μπορεί να είναι η προσωρινή ή οριστική απο¬ 
βολή του αθλητή, προπονητή ή αθλητικού παράγοντα 
από τις εγκαταστάσεις του ΕΓ. Ανάλογα με τις περιστά¬ 
σεις, η ίδια ή άλλη τιμωρία επιβάλλεται και στον Σύλλογο 
όπου ανήκει ο αθλητής, προπονητής ή αθλητικός παρά¬ 
γοντας. Η υποτροπή θεωρείται επιβαρυντική περίσταση. 

Αρμόδια για την επιβολή τιμωρίας είναι η ΕΔ που επι¬ 
λαμβάνεται άμεσα μετά από εισήγηση του Προϊσταμέ¬ 
νου. Ο ενδιαφερόμενος Σύλλογος μπορεί να υποβάλει 
γραπτώς τις απόψεις του. 

3. Σε κάθε περίπτωση φθορών, εσκεμμένωνή μη, ο Σύλ¬ 
λογος στον οποίο ανήκει ο αθλητής, προπονητής ή αθλη¬ 
τικός παράγοντας που τις προκάλεσε, υποχρεούται σε 
άμεση αποκατάσταση με δικές του δαπάνες, εκτός εάν η 
φθορά οφείλεται άμεσα στη συνήθη και κατά προορισμό 
χρήση των οργάνων, αποδυτηρίων και γενικά των εγκα¬ 
ταστάσεων του ΕΓ. 

ΔΙΕΞΑΓΩΓΗ ΠΡΟΠΟΝΗΣΕΩΝ ΑΘΛΗΤΙΚΩΝ ΣΥΛΛΟΓΩΝ 

1. ΚάθεΑΘΛΗΤΙΚΟ ΣΩΜΑΤΕΙΟ που έχειπροπόνηση στο 
ΕΓ (Κολυμβητήριο, Στάδιο, Γυμναστήριο) έχει δικαίωμα 
να κάνει χρήση των αποδυτηρίων. 

2. Επίσης πρέπει να έχει στη διάθεσή του στο χώρο που 
προπονείται, άλατα όργανα π.χ. μπασκέτες, εστίες χαντ- 
μπολ, φιλέ, όργανα, στίβο κλπ. Όργανα που βρίσκονται 
μόνιμα στην αίθουσα - πισίνα. 

3. Όργανα που φυλάσσονται στις αποθήκες του κάθε 
ΕΓ παραδίδονται προς χρήση στην αποθήκη από τον 
υπάλληλο του χώρου του ΕΓ με ΒΙΒΛΙΟ ΕΝΥΠΟΓΡΑΦΟ 
του υπευθύνου του κάθε Συλλόγου. 

Στο τέλος της προπόνησης επιστρέφεται από τον υπεύ¬ 
θυνο το όργανο πάλι στην αποθήκη και παραλαμβάνεται 
από τον υπάλληλο του ΕΓ. 

4. Ο υπάλληλος του κάθε ΕΓ δεν είναι αρμόδιος και 
υπεύθυνος να τοποθετεί-μετακινεί, μεταφέρει τα αθλητι¬ 
κά όργανα μπασκέτες, σφαίρες, εμπόδια, δίζυγα, βατή¬ 
ρες, ακόντια, διαδρομές, τέρματα κλπ. εκεί που ο προπο¬ 
νητής θέλει. Αυτό είναι ευθύνη του προπονητή και των 
αθλητών του Συλλόγου. 

Σε όλα τα αθλητικά και λοιπά σωματεία, ΑΠΑΓΟΡΕΥΕ¬ 
ΤΑΙ Η ΜΟΝΙΜΗ ΠΑΡΑΧΩΡΗΣΗ ΧΡΗΣΗΣ ΑΠΟΔΥΤΗΡΙΩΝ 
ΓΡΑΦΕΙΩΝ ΑΠΟΘΗΚΩΝ μέσα στις εγκαταστάσεις του 
ΕΓ. 

Μετά το τέλος των προπονήσεων και αγώνων οι χώροι 
ελευθερώνονται και παραδίδονται στον υπάλληλο του 
ΕΓ. 

Όπου μέχρι σήμερα χρησιμοποιούνται μόνιμοι χώροι 
ΕΓ από παλαιότερα αποδυτήρια γραφεία - αποθήκες, θα 
ελευθερωθούν αμέσως μετά την έγκριση του ΚΑΝΟ¬ 
ΝΙΣΜΟΥ ΛΕΙΤΟΥΡΓΙΑΣ αυτού. 


ΠΡΟΫΠΟΘΕΣΕΙΣ ΔΙΕΞΑΓΩΓΗΣ ΑΓΩΝΩΝ 

1. Για να διεξαχθεί οποιοσδήποτε αγώνας, διεθνής πα¬ 
νελλήνιος, περιφέρειας, τοπικού πρωταθλήματος επίση¬ 
μος, φιλικός, σχολικός, απαιτείται ΑΔΕΙΑ ΑΓΩΝΑ που εκ- 
δίδεται από τον αρμόδιο φορέα μερίμνη του γηπεδούχου 
Σωματείου ή των οικείων Ομοσπονδιών. 

2. Υπεύθυνος για την έκδοση είναι το Γηπεδούχο Σωμα¬ 
τείο. 

3. Η ΑΔΕΙΑ γνωστοποιείται στο ΕΓ τουλάχιστον 7 ημέ¬ 
ρες πριν από την διεξαγωγή κάθε αγώνα. 

4. Χωρίς άδεια ΑΠΑΓΟΡΕΥΕΤΑΙ η διεξαγωγή του αγώ¬ 
να. 

5. Απαραίτητος όρος για διεξαγωγή οποιουδήποτε 
αγώνα είναι η ύπαρξη τουλάχιστον ενός υπαλλήλου φύ¬ 
λακα του ΕΓ ο οποίος και είναι αρμόδιος για αποδυτήρια 
και ηλεκτρολόγους, για ηλεκτρική μεγαφωνική εγκατά¬ 
σταση (όπου υπηρετεί ηλεκτρολόγος). 

Σε όλες τις περιπτώσεις που δεν εργάζεται το προσωπι¬ 
κό του ΕΓ απαγορεύεται η διεξαγωγή οποιουδήποτε αγώ¬ 
να ή προπονήσεων ομάδων ή ατόμων, και γενικά η χρήση 
χώρων ΕΓ. 

ΔΙΕΞΑΓΩΓΗ ΑΓΩΝΩΝ ΣΕ ΚΛΕΙΣΤΑ ΓΥΜΝΑΣΤΗΡΙΑ 

1. Όλοι οι αγώνες διεξάγονται σύμφωνα με τις προκη¬ 
ρύξεις και τους κανονισμούς των Ομοσπονδιών του κάθε 
αθλήματος. 

2. Η Διεύθυνση του ΕΓ φροντίζει να υπάρχουν στο Γ υ¬ 
μναστήριο όλες οι προϋποθέσεις για ομαλή διεξαγωγή 
του αγώνα. 

Για το σκοπό αυτό συνεργάζεται με τα αστυνομικά όρ¬ 
γανα και κάθε άλλο αρμόδιο φορέα λαμβάνονται μέτρα 
για βία κλπ. φθορές. 

Μισή ώρα πριν από κάθε αγώνα παραδίδονται για χρή¬ 
ση τα αποδυτήρια, τα κλειδιά, χρονόμετρα, από τον υπάλ¬ 
ληλο στον υπεύθυνο του κάθε σωματείου. 

Με την έναρξη του αγώνα εφαρμόζονται οι κανονισμοί 
του κάθε αθλήματος και το προσωπικό δεν έχει καμία αρ¬ 
μοδιότητα, στον αγωνιστικό χώρο. 

Σε περίπτωση κάποιας ζημίας σε λαμπτήρες, δίκτυ, τα- 
μπλό, κλπ. η είσοδος επιτρέπεται μετά την άδεια του πα¬ 
ρατηρητή και της Γραμματείας του Αγώνα και αφού έχει 
διακοπεί ο αγώνας. 

Σε περιπτώσεις τάιμ-άουτ και άλλες που χρειάζεται 
σκούπισματο δάπεδο τότε την ευθύνη έχει το γηπεδούχο 
σωματείο και όχι ο υπάλληλοςτου Γυμναστηρίου, δηλ. το 
σκούπισμα γίνεται από την γηπεδούχο ομάδα. 

Για τους αγώνες υποχρέωση και ευθύνη του Σωματείου 
ή της Ομοσπονδίας είναι να έχει στον αγώνα τον αρμόδιο 
ιατρό - νοσοκόμο, φάρμακα και αυτοκίνητο μεταφοράς 
ασθενών. 

Το Γ υμναστήριο είναι υποχρεωμένο να διαθέτει επαρ- 
κώς εξοπλισμένο χώρο ΙΑΤΡΕΙΟΥ. 

ΔΙΕΞΑΓΩΓΗ ΑΓΩΝΩΝ ΣΕ ΚΟΛΥΜΒΗΤΗΡΙΟ 

1. Για τη διεξαγωγή αγώνων σε κολυμβητήριο ισχύουν 
και εφαρμόζονται όλες οι προϋποθέσεις της διεξαγωγής 
αγώνων σε κλειστό Γ υμναστήριο. Επίσης, απαγορεύεται 
κάθε είσοδος Αθλητού στην κύρια πισίνα του κολυμβητη¬ 
ρίου εάν προηγουμένως δεν έχει εισέλθει στην ειδική λε¬ 
κάνη απολύμανσης (ποδιών κλπ) και δεν φέρει αθλητικό 
σκούφο. 

2. Εάν για οποιοδήποτε λόγο το νερό της πισίνας δεν εί¬ 
ναι κατάλληλο για χρήση από άποψη ΥΓΙΕΙΝΗΣ π.χ. υπέρ- 

βολική ποσότητα χλωρίου ή έλλειψη χλωρίου ή μη σωστή 
απολύμανση και γενικά δεν υπάρχουν οι όροι που θέτει η 
ΔΙΕΥΘΥΝΣΗ ΥΓΙΕΙΝΗΣ για χρήση δεξαμενών Κολυμβητη¬ 
ρίου ο αρμόδιος υπάλληλος (Συντηρητής πισίνας) ειση- 
γείται και ΑΠΑΓΟΡΕΥΕΤΑΙ η χρήση της πισίνας. 

3. Στα κολυμβητήρια, εφόσον χρησιμοποιούνται οι πισί¬ 
νες από ιδιώτες θα πρέπει να υπάρχει ναυαγοσώστης. 

ΔΙΕΞΑΓΩΓΗ ΑΓΩΝΩΝ ΣΕ ΣΤΑΔΙΟ 

1. ΠΟΔΟΣΦΑΙΡΟ 

(Όπως στο Γυμναστήριο - όχι οι όροι πισίνας) 

Τα αποδυτήρια παραχωρούνται μια ώρα νωρίτερα. 

Υποχρέωση του ΕΓ για την χάραξη των γραμμών του 
γηπέδου, τα σημαιάκια, δίκτυα, φορείο, κουβάδες νερό. 

Στις περιπτώσεις που σε μικρά ΕΣ υπάρχει πρόβλημα 
έλλειψης προσωπικού τότε το ΕΣ γνωρίζει στην γηπεδού- 
χο ομάδα ότι πρέπει να φροντίζει για αυτή η ομάδα για να 
μην υπάρχει πρόβλημα. 

Υπάλληλος στο ΕΓ στην διάρκεια του αγώνα θα υπάρχει 
οπωσδήποτε, διαφορετικά απαγορεύεται η διεξαγωγή 
αγώνα. 

ΔΙΕΞΑΓΩΓΗ ΑΓΩΝΩΝ ΣΤΙΒΟΥ ΣΕ ΣΤΑΔΙΟ 

1. Απαιτείται άδεια του αγώνα. 

2. Όλα τα όργανα και υλικά διεξαγωγής του αγώνα πα- 
ραδίδονται από τις ΑΠΟΘΗΚΕΣ του ΕΓ και τον αρμόδιο 
υπάλληλο με κατάσταση στον αρμόδιο των αγώνων, ο 
οποίος έχει ορισθεί από ΣΕΓΑΣ με την προκήρυξη των 
αγώνων και επιστρέφονται στην αποθήκη από τον ίδιο 
υπεύθυνο. 

3. Η τοποθέτηση σε κάθε θέση των οργάνων, πχ εμπό¬ 
δια, βατήρες, στρώματα, κλπ. είναι αποκλειστική ευθύνη 
του ΣΕΓΑΣ και όχι των υπαλλήλων του ΕΣ 

4. Σε περίπτωση αγώνων ενός Συλλόγου (όχι ΣΕΓΑΣ) ευ¬ 
θύνη του Συλλόγου είναι τα παραπάνω. 

Η χρήση του σκάμματος είναι ευθύνη των αρμοδίωντου 
ΣΕΓΑΣ . Η αρχική διαμόρφωση είναι ευθύνη του προσω¬ 
πικού του ΕΓ. 

Το ΕΓ διαθέτει τουλάχιστον έναν υπάλληλο φύλακα και 
έναν υπάλληλο - ηλεκτρολόγο (εφ’ όσον διαθέτει) για την 
διεξαγωγή των αγώνων. 

Εάν το ΕΓ διαθέτει φωτισμό και χρειάζεται να γίνει χρή¬ 
ση, απαιτείται ειδική έγκριση της Επιτροπής Διοικήσεως 
μετά από εισήγηση του προϊστάμενου (χωρίς άδεια ο ηλε¬ 
κτρολόγος δεν κάνει χρήση). 

Η χάραξη των γραμμών στο ταρτάν του στίβου είναι ευ¬ 
θύνη του ΕΓ. 

Η χάραξη των γραμμών σε στίβο κουραστάν είναι ευθύ¬ 
νη του ΣΕΓΑΣ. 

Η χάραξη των γραμμών για ακόντιο, σφαίρες, είναι ευ¬ 
θύνη του ΕΓ και γίνονται παρουσία υπευθύνουτου ΣΕΓΑΣ 
εκεί που χρειάζονται. 

ΔΙΕΞΑΓΩΓΗ ΑΓΩΝΩΝ ΣΕ ΧΙΟΝΟΔΡΟΜΙΚΟ ΚΕΝΤΡΟ 

Όλα τα υλικά του Χ.Κ. για την διεξαγωγή του αγώνα πα- 
ραδίδονται από τον αρμόδιο υπάλληλο στον υπεύθυνο 
των αγώνων με την υποχρέωση να τα παραδώσει αμέσως 
μετά την λήξη. 

Ο ορισμός του χώρου (πίστας) διεξαγωγής του αγώνα 
είναι ευθύνη του ΧΚ. Η χάραξη των αγώνων και η τοποθέ¬ 
τηση των υλικών είναι αποκλειστικά ευθύνη του σωματεί¬ 
ου οργανωτή. 

Το ΧΚ ορίζει έναν υπάλληλο (ηλεκτρολόγο) υπεύθυνο 


για τους αγώνες. Ο οργανωτής σύλλογος η ομοσπονδία 
είναι υπεύθυνοι για την ασφάλεια των αθλητών και τουρι¬ 
στών. 

Το ΧΚ διαθέτει σταθμό Α' βοηθειών πλήρως εξοπλισμέ¬ 
νο για τους αγώνες. 

ΚΑΘΗΚΟΝΤΑ ΥΠΑΛΛΗΛΩΝ ΚΛΑΔΩΝ ΥΕ 

1. ΚΛΑΔΟΣ ΥΕ ΕΠΙΜΕΛΗΤΩΝ 

Σύμφωνα και με το ΠΔ 194/88 ΦΕΚ 84/6-5-80 άρθρο 23 
ενδεικτικά τα καθήκοντα των υπαλλήλων ΥΕ ΕΠΙΜΕΛΗ¬ 
ΤΩΝ είναι: 

Εργασίες θυρωρού, μεταφορές εγγράφων μεταφοράς 
επίπλων, κλπ. εποπτείας και φύλαξης χώρων και κτιρίων, 
χειρισμός φωτοτυπικού μηχανήματος, αποθηκάριου ή 
βοηθού αποθηκάριου, και άλλες συναφείς βοηθητικές ερ¬ 
γασίες. 

2. ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

Για εργασίες καθαριότητας και άλλες συναφείς βοηθη¬ 
τικές. 

3. ΥΕ ΕΡΓΑΤΩΝ - ΓΕΝ. ΚΑΘΗΚΟΝΤΩΝ 

Γ ια κάθε είδος χειρωνακτικές εργασίες πχ. καθαριότη¬ 
τα χώρων, κερκίδων, μεταφοράς οργάνων, φύλαξη χώ¬ 
ρων, αποδυτηρίων, αποθηκάριοι, επίβλεψη χώρων, υπαί¬ 
θρου γηπέδων. 

4. ΥΕ ΦΥΛΑΚΩΝ - ΝΥΚΤΟΦΥΛΑΚΩΝ 

Για εργασία επίβλεψης φύλαξης των αθλητικών εγκα¬ 
ταστάσεων νύκτα και μέρα. Ο Προϊστάμενος του αντί¬ 
στοιχου γραφείου ή τμήματος ή του Γυμναστηρίου μπο¬ 
ρεί να αναθέσει καθήκοντα και άλλες ειδικότητες ενός 
από τους παραπάνω κλάδους σε υπαλλήλους του ίδιου 
κλάδου. 

Πχ. Ο φύλακας μπορεί να χρησιμοποιηθεί και ως νυκτο¬ 
φύλακας και αντίστοιχα. 

ΚΛΑΔΟΣ ΔΕ ΤΕΧΝΙΚΟΣ 

Άρθρο 20 

Κλάδος ΔΕ Τεχνικός 

Περιλαμβάνονται όλες οι ειδικότητες των κλάδων δομι¬ 
κών έργων, μηχανολογίας και ηλεκτρολογίας των ενιαίων 
πολυκλαδικών Λυκείων, των τομέων μηχανολογικού, ηλε- 
κτρολογικού και ηλεκτρονικού και δομικών των τεχνικών - 
επαγγελματικών λυκείων, των τμημάτων μηχανολογικού, 
ηλεκτρολογικού και ηλεκτρονικού και δομικών των τεχνι¬ 
κών - επαγγελματικών σχολών, μαθητείας του ΟΑΕΔτου 
Ν. 1346/1983 (ΦΕΚ 46 Α), ή άλλων ισότιμων τίτλων σχολι¬ 
κών μονάδων της ημεδαπής ή αλλοδαπής, άλλες συνα¬ 
φείς, κατά περίπτωση, ειδικότητες καθώς και οι οδηγοί 
οχημάτων και οι χειριστές χωματουργικών και ανυψωτι¬ 
κών μηχανημάτων. 

Σχετικά ισχύει ότι προβλέπει αναλυτικά η Δ /10Δ/Φ 
01/27/8604/1-10-86 εγκύκλιος προσαρμογής κλάδων 
προσωπικού (ΤΕΧΝΙΚΑΛΥΚΕΙΑ). 

ΜΗΧΑΝΟΛΟΓΙΚΟΣ ΤΟΜΕΑΣ 
ΗΛΕΚΤΡΟΛΟΓΙΚΟ - ΗΛΕΚΤΡΟΝΙΚΟ ΚΑΙ ΕΠΟΜΕΝΑ 
ΠΡΟΣΔΙΟΡΙΣΜΟΣ ΚΑΘΗΚΟΝΤΩΝ ΥΠΑΛΛΗΛΟΥ 

Τ α καθήκοντα του υπαλλήλου τεχνικού τομέα είναι η συ¬ 
ντήρηση όλωντων εγκαταστάσεων ενός ΕΓ και συγκεκρι¬ 
μένα: 

1. Των κτιριακών εγκαταστάσεων 

2. Των ηλεκτρολογικών εγκαταστάσεων 

3. Των υδραυλικών και θερμοϋδραυλικών εγκαταστά¬ 
σεων 

4. Των υπαίθριων εγκαταστάσεων 

5. Συντήρηση αναβατήρων χιονοδρομικών κέντρων 

6. Των ξυλουργικών εγκαταστάσεων 

7. Συντήρηση πισίνων 

8. Συντήρηση χλοοταπήτων 

9. Συντήρηση κήπων-παρτεριών 

10. Κλάδεμα, κόψιμο χόρτων, λίπανση, ράντισμα, σκά¬ 
ψιμο. 

Για κάθε εργασία, τροποποίηση, αλλαγή, επέκταση μη¬ 
χανολογικού, ηλεκτρολογικού, υδραυλικής εγκατάστα¬ 
σης του σχεδίου του ΕΓ απαιτείται συνεργασία με την αρ¬ 
μόδια Διεύθυνση - Τμήμα της ΓΓΑ και έγκριση γραπτή. 

Μια φορά το χρόνο τουλάχιστον θα πρέπει να υπάρχει 
έλεγχος λειτουργίας των ΜΗΧΑΝΟΛΟΓΙΚΩΝ ΕΓΚΑ¬ 
ΤΑΣΤΑΣΕΩΝ από αρμόδιο μηχανικό της ΓΓΑ και πρακτικό 
καλής λειτουργίας. 

Όπου λειτουργούν καυστήρες, λέβητες ΒΟΙΙ_Ι_ΕΡ υπο¬ 
χρεωτικά θα γίνει συντήρηση μια και δύο φορές το χρόνο 
α) είτε από υπάλληλο αντίστοιχης ειδικότητας β) είτε από 
ειδικό ιδιωτικό συνεργείο συντήρησης και θα διακόπτεται 
η λειτουργία του Κολυμβητηρίου ή του Γυμναστηρίου με¬ 
τά από εισήγηση του αρμόδιου υπαλλήλου και του Προϊ¬ 
στάμενου Τεχνικού Τμήματος ή Γ ραφείου. 

ΚΑΘΗΚΟΝΤΑ ΓΡΑΜΜΟΧΑΡΑΞΗΣ 

1. Την ευθύνη της χάραξης των γραμμών σε οποιοδή- 
ποτε ΑΓΩΝΙΣΤΙΚΟ ΧΩΡΟ (ΓΥΜΝΑΣΤΗΡΙΟ - ΣΤΙΒΟΣ - ΓΗ¬ 
ΠΕΔΟ ΠΟΔΟΣΦΑΙΡΟΥ - ΤΕΝΙΣ κλπ) έχει το ΤΜΗΜΑ ΣΥ¬ 
ΝΤΗΡΗΣΗΣ. 

2. Ειδικότερα στα γήπεδα ποδοσφαίρου με χόρτο ή χω¬ 
ρίς χόρτο που μετά από μια ή περισσότερες χρήσεις οι 
γραμμές σβήνονται εντελώς και χρειάζεται ράμμα και μέ¬ 
τρηση των αποστάσεων, τότε την εργασία αυτή την κάνει 
το Τ μήμα Συντήρησης. 

3. Όταν όμως οι γραμμές φαίνονται και απλώς χρειάζο¬ 
νται φρεσκάρισμα για τον συγκεκριμένο αγώνα ποδο¬ 
σφαίρου, τότε το φρεσκάρισμα γίνεται από τον υπάλληλο 
κλάδου ΥΕ φύλακα - Γεν. Καθηκόντων Εργάτη, που έχει 
υπηρεσία στο γήπεδο αυτό. 

4. Στα γήπεδα ταρτάν, δάπεδα γυμναστικής, κλειστά 
γυμναστήρια, το φρεσκάρισμα γίνεται από το Τεχνικό 
Τμήμα (Γραφείο). 

1. ΠΡΟΪΣΤΑΜΕΝΟΣ ΔΙΕΥΘΥΝΣΗΣ Ε.Γ. Περίπτωση 2 
άρθρο 10 ΠΔ 456/88. 

2. ΠΡΟΪΣΤΑΜΕΝΟΣ ΤΜΗΜΑΤΟΣ Ε.Γ. Περίπτωση β του 
άρθρου 10 ΠΔ 456/88. 

3. ΠΡΟΪΣΤΑΜΕΝΟΣ ΓΡΑΦΕΙΟΥ Ε.Γ. Περίπτωση γ άρ¬ 
θρο 10 ΠΔ 456/88. 

Α) Ασκεί όλα τα καθήκοντα που έχει από το ΠΔ 711/77 
ΦΕΚ 198/15-7-1977. 

Β) Ασκεί όλα τα καθήκοντα που έχει από το άρθρο 11 
του ΠΔ 456/88 ειδικότερα. 

α) σε συνεννόηση με τον συντηρητή χλοοτάπητα καθο¬ 
ρίζει τις προπονήσεις των ποδοσφαιρικών Σωματείων. 

β) Καταρτίζει και εισηγείται στην ΕΔ το πρόγραμμα 
προπονήσεων των Σωματείων, τα οποία έχουν υποβάλλει 
αιτήματα για τακτικές προπονήσεις στο ΕΓ (Στάδιο -Γυ- 
μναστήριο - Κολυμβητήριο). 

γ) Τροποποιεί το πρόγραμμα προπονήσεως εφ’ όσον 
υπάρχει ανάγκη. 

δ) Έχει την αποκλειστική αρμοδιότητα και ευθύνη της 
ομαλής διεξαγωγής των πάσης φύσεως αγώνων και άλ¬ 
λων εκδηλώσεων που γίνονται στις εγκαταστάσεις του 
κάθε ΕΓ και ενημερώνει τις αθλητικές ομοσπονδίες για 
ώρες και ημέρες διεξαγωγής αγώνων. 


Η ενημέρωση γίνεται είτε έγγραφα, είτε τηλεγραφικά, 
είτε τηλεφωνικά και με ΡΑΧ. 

ε) Μόνο με άδεια του Προϊσταμένου επιτρέπεται στα 
ποδοσφαιρικά σωματεία και άλλους φορείς και αθλητές 
να κάνουν χρήση (προπόνηση) είτε στο χλοοτάπητα του 
κάθε γηπέδου, είτε σε γήπεδο χωρίς χόρτο, είτε σε υπαί¬ 
θρια γήπεδα γενικά, είτε σε κλειστές αίθουσες ή κολυμ¬ 
βητήρια. 

στ) Συνεργάζεται με τα αστυνομικά όργανα σε κάθε πε¬ 
ρίπτωση διεξαγωγής αγώνων και άλλων εκδηλώσεων για 
λήψη μέτρων ομαλής διεξαγωγής. 

ζ) Συνεργάζεται με κάθε φορέα δημόσιο ή ιδιωτικό για 
θέματα που αφορούν την σωστή λειτουργία του ΕΓ, την 
ασφάλεια των εγκαταστάσεων και την επιτυχία κάθε εκ¬ 
δήλωσης που πραγματοποιείται στις εγκαταστάσεις του 
ΕΓ. 

η) Παρακολουθεί την διεκπεραίωση των υποθέσεων 
που χειρίζονται οι Προϊστάμενοι των Τμημάτων και Γ ρα¬ 
φείων του ΕΓ και δίνει τις απαραίτητες κατευθύνσεις. 

θ) Θέτει υπόψη της ΕΔ τα θέματα που απασχολούν το 
ΕΓ μετά από συνεργασία με τμηματάρχες και εισηγείται 
γραπτά ή προφορικά τα θέματα στη συνεδρίαση ΕΔ. 

ΠΡΟ ΣΤΑΜΕΝΟΣ ΤΜΗΜΑΤΟΣ (Η ΓΡΑΦΕΙΟΥ) ΔΙΟΙ¬ 
ΚΗΣΗΣ ΠΡΟΣΩΠΙΚΟΥ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 
Ασκεί όλα τα καθήκοντα που έχει από το ΠΔ 611 /77 ΦΕΚ 
198/15-7-1977 (υπαλληλικός Κλάδος) 

Ασκεί όλα τα καθήκοντα του άρθρου 12 του ΠΔ 456/88. 
Καταρτίζει (σε συνεργασία με τεχνικό τμήμα) την ημε¬ 
ρήσια διάταξη για ΕΔ θεμάτων αρμοδιότητός του και υπο¬ 
βάλλει στον Προϊστάμενο ΕΔ. 

Εποπτεύει για την σωστή λειτουργία του τμήματος σε 
θέματα του προσωπικού του ΕΓ όπως καθημερινό ωρά¬ 
ριο, βάρδιες, εργασία, προσωπικό, τέλεση αγώνων. 

Παρακολουθεί τις παραλαβές όλων των υλικών - εργα¬ 
λείων και φροντίζει για την φύλαξή τους σε ασφαλές μέ¬ 
ρος. 

ΠΡΟΪΣΤΑΜΕΝΟΣ ΤΜΗΜΑΤΟΣ (Η ΓΡΑΦΕΙΟΥ) 
ΣΥΝΤΗΡΗΣΗΣ ΚΑΙ ΚΑΤΑΣΚΕΥΗΣ ΑΘΛΗΤΙΚΩΝ ΕΡΓΩΝ 

Εισηγείται στον προϊστάμενο του ΕΓ για εργασίες επι¬ 
σκευών και συντήρησης, 
α) Των κτιριακών εγκαταστάσεων 
β) Του εξοπλισμού του ΕΓ 
γ) Του μηχανολογικού του ΕΓ 
δ) Των ηλεκτρολογικώντου ΕΓ 

Φροντίζει στο καθημερινό εργασίας για επισκευή και 
συντήρηση των εγκαταστάσεων. 

Υποβάλλει κατάσταση υλικών και εργαλείων που έχει 
ανάγκη το τμήμα του, στο τμήμα οικονομικών υπηρεσιών 
για προμήθεια. 

Υποχρεούται να καταρτίζει εβδομαδιαίο, μηνιαίο και 
ετήσιο πρόγραμμα προμηθειών υλικών. Υποχρεούται να 
υποβάλλει στην Διεύθυνση του ΕΓ εβδομαδιαίο, μηνιαίο 
και ετήσιο πρόγραμμα εργασιών συντήρησης και κατα¬ 
σκευών έργων. Κάθε πρόγραμμα και εργασία εκτελείται 
μετά από έγκριση του Προϊστάμενου του ΕΓ. 

Φροντίζει για την κατάσταση του χλοοτάπητα του ΕΓ 
σύμφωνα με οδηγίες αρμόδιας Δ/νσης ΓΓΑ. 

Φροντίζει για την καθαριότητα - υγιεινότητα του νερού 
των πισίνων. 

Φροντίζει για την κατάσταση των ηλεκτρολογικών εγκα¬ 
ταστάσεων, μηχανολογικών εγκαταστάσεων και οργά¬ 
νων γενικά. Φροντίζει για συντήρηση μηχανολογικών 

εγκαταστάσεων σε συνεργασία με αντίστοιχα τμήματα 
ΓΓΑ. 

Φροντίζει για όλα τα υλικά - εργαλεία που χρησιμοποιεί 
το τμήμα του και φροντίζει για την φύλαξή τους. 

Παρακολουθεί καθημερινά τη λειτουργία όλωντων ηλε¬ 
κτρικών και μηχανολογικών εγκαταστάσεων μαζί με τον 
εξειδικευμένο υπάλληλο, και τηρεί μητρώο εργασιών, συ¬ 
ντήρηση για λέβητες, καυστήρες, ηλεκτρική εγκατάστα¬ 
ση, τρακτέρ, πυροσβεστήρες, μηχανήματα κλιματισμού. 

Για κάθε θέμα υποβάλλει έγγραφη αναφορά στον προϊ¬ 
στάμενο Δ/νσης. 

Δεν χορηγεί - δανείζει υλικά και εργαλεία σε ιδιώτες 
εκτός ΕΓ για οποιαδήποτε χρήση. 

ΕΠΙΤΡΟΠΗ ΔΙΟΙΚΗΣΗΣ ΕΓ 

Η ΕΔ κάθε ΕΓ αποφασίζει για: 

1. Υποβολή προϋπολογισμού κάθε έτους 

2. Υποβολή απολογισμού κάθε έτους 

3. Εγκρίνει το τακτικό προπονητικό ετήσιο πρόγραμμα 
αθλητικών συλλόγων 

4. Καταλογίζει κάθε βλάβη και ζημία που προξενείται 
από χρήστες των εγκαταστάσεων. 

5. Απαγορεύει σε όσους προκαλούν ζημίες στις εγκα¬ 
ταστάσεις, ή δεν εφαρμόζουν το πρόγραμμα, ή έχουν 
ανάρμοστη συμπεριφορά στους υπαλλήλους την χρήση 
εγκαταστάσεων. 

6. Αποφασίζει για κάθε θέμα που εισηγείται ο Προϊστά¬ 
μενος του ΕΓ 

Η ΕΔ συνεδριάζει τακτικά κάθε 15 ημέρες. Για τις συνε¬ 
δριάσεις ισχύουν το άρθρο 19 του Νόμου 1599/86 (παρ. 
1 -11) και το ΠΔ 456/88 άρθρο 4. 

Υπεύθυνος για το ακριβές περιεχόμενο και την τήρηση 
των πρακτικών είναι ο Γραμματέας κάθε ΕΔ. 

Γ ια να εκτελεστεί κάποια απόφαση από τον Προϊστάμε¬ 
νο του ΕΓ πρέπει: 

1. Να καθαρογράφουν πρώτα τα πρακτικά από τον 
Γραμματέα και να υπογράφουν από τον Πρόεδρο. 

2. Σε επείγουσες περιπτώσεις εκτέλεσης απόφασης 
πρέπει στο πρόχειρο πρακτικό να έχει υπογράψει ο Πρό¬ 
εδρος και να έχουν μονογράψει τα παρόντα μέλη και ο 
Γ ραμματέας. 

Καμία απόφαση δεν εκτελείται από τον Προϊστάμενο 
εάν προηγουμένως δεν έχει καθαρογράφει στο βιβλίο 
πρακτικών και υπογράφει από Πρόεδρο ή Αντιπρόεδρο. 

Μέλη ΕΔ που είναι σε διοικητικά συμβούλια Σωματείων 
που προπονούνται στο ΕΓ, φρονούμε ότι δεν πρέπει να 
μετέχουν σε συνεδριάσεις για πρόγραμμα προπονήσεων 
των ομάδων τους. 

Όλες οι αποφάσεις της ΕΔ λαμβάνονται σύμφωνα με τις 
ισχύουσες διατάξεις. 

ΩΡΑΡΙΟ ΥΠΑΛΛΗΛΩΝ 

Λόγω της φύσης της λειτουργίας του κάθε ΝΠΔΔ το 
ωράριο των υπαλλήλων ανάλογα με την φύση της εργα¬ 
σίας του πρέπει να είναι: 

1. ΔΙΟΙΚΗΤΙΚΟ ΠΡΟΣΩΠΙΚΟ 

Το ωράριο του προσωπικού και των άλλων δημοσίων 
υπηρεσιών και ΝΠΔΔ όπως καθορίζεται από Νομάρχες 
κάθε φορά. 

2. ΥΕ ΠΡΟΣΩΠΙΚΟ ΚΑΘΑΡΙΟΤΗΤΑΣ ΥΕ ΓΕΝΙΚΩΝ ΚΑ¬ 
ΘΗΚΟΝΤΩΝ 06:30- 14:30 ή 14:30-22:00 με διαφορετική 
ώρα έναρξης. 


3. ΥΕ ΦΥΛΑΚΕΣ - ΝΥΚΤΟΦΥΛΑΚΕΣ 07:30-15:00,15:00- 
22:30. 

4. ΣΥΝΤΗΡΗΣΗ ΚΤΙΡΙΩΝ - ΧΛΟΟΤΑΠΗΤΑ - ΠΙΣΙΝΩΝ - 
ΥΔΡΑΥΛΙΚΩΝ ΔΕ ΗΛΕΚΤΡΟΛΟΓΩΝ 07:30-15:00,15:00- 
22:30 

Στις περιπτώσεις εκείνες που πρέπει να γίνουν εργα¬ 
σίες συντήρησης στην πισίνα του κολυμβητηρίου, που 
δεν μπορούν να γίνουν την ημέρα λόγω αθλητικών δρα¬ 
στηριοτήτων, τότε τα συγκεκριμένα Κολυμβητήρια μπο¬ 
ρούν να λειτουργούν και μετά την 22 ώρα όσο είναι απα¬ 
ραίτητο για τις εργασίες συντήρησης. 

Το ίδιο ισχύει και για τα στάδια με χλοοτάπητα που πρέ¬ 
πει να γίνει το πότισμα βραδινές ή πολύ πρωινές ώρες. 

Τις ημέρες Σάββατο, Κυριακές και αργίες, το ΕΓ λει- 
τουργείγια διεξαγωγή αγώνων όλωντωνπρωταθλημάτων. 

Το ωράριο την ημέρα αυτή θα καθορίζεται από την Δι¬ 
εύθυνση κάθε ΕΓ ανάλογα και με τις ανάγκες των αγώ¬ 
νων. 

ΔΙΑΦΟΡΕΣ ΓΕΝΙΚΕΣ ΔΙΑΤΑΞΕΙΣ 

Οι ώρες λειτουργίας χώρων πάρκινγκ, υπαίθριων γηπέ¬ 
δων καθορίζεται ανάλογα από τον προϊστάμενο του ΕΓ 
σύμφωνα με τη λειτουργία του ΕΓ. (ΝΠΔΔ) 

Οι ώρες λειτουργίας των κυλικείων είναι οπωσδήποτε οι 
ώρες λειτουργίας κάθε ΕΓ και αναφέρονται και στο ιδιω¬ 
τικό συμφωνητικό. 

Αποσπάσεις καθηγητών Φυσικής Αγωγής σε ΕΓ γίνο¬ 
νται μόνο όταν εκτελείται πρόγραμμα που επιχορηγείται 
απάτην ΓΓΑ και το καταρτίζει το ΕΓ με ευθύνη του και όχι 
για προγράμματα Δήμων. 

Το ωράριο των καθηγητών αυτών είναι πρωινό ή απο¬ 
γευματινό, πλήρες. 

Στο ωράριο αυτό δεν επιτρέπεται ο αποσπασμένος γυ¬ 
μναστής να ασχολείται με προπονήσεις ομάδων στίβου 
και να πληρώνεται για τις προπονήσεις αυτές ή για προ¬ 
πονήσεις υποψηφίων ΤΕΦΑΑ κλπ. 

Για όλους τους χώρους, κλειδιά έχει μόνο το προσωπι¬ 
κό του ΕΓ και κανένας άλλος. Κανένας δεν μπορεί να υπο- 
καταστήσει τους υπαλλήλους στα κατά ειδικότητα καθή¬ 
κοντα του και να λειτουργήσει το ΕΓ. 

Απαγορεύεται υπάλληλος ΕΓ για τα κατά ειδικότητα 
που υποχρεούται να προσφέρει στο ωράριο εργασίας 
του, και στην διάρκεια προπονήσεων και αγώνων, να ζητά 
αμοιβή από Συλλόγους, Ομοσπονδίες ή Ιδιώτες. 

Καθήκον των υπαλλήλων κάθε ΕΓ είναι η άψογη συμπε¬ 
ριφορά προς κάθε άτομο, ακόμη και επισκέπτη του ΕΓ. 

Η εξυπηρέτηση σε κάθε περίπτωση, σε όσους βάσει 
προγράμματος κάνουν χρήση των εγκαταστάσεων. 

Η φροντίδα και επίβλεψη ώστε να μην προξενούνται κα¬ 
ταστροφές και φθορές από χρήση πέραν του επιτρεπο- 
μένου από το πρόγραμμα. 

Όταν άτομα (Αθλητές - προπονητές) καταφέρονται κα¬ 
τά των υπαλλήλων του ΕΓ, εξυβρίζουν και απειλούν επει¬ 
δή τους απαγορεύει την είσοδο σε χώρο, (χλοοτάπητα - 
πισίνα - κλειστού Γυμναστηρίου) τότε ο υπάλληλος καλεί 
την Αστυνομία, ζητά στοιχεία του ατόμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.βΙ.ςΓ 

Θ-ΙΤΙ3Ν: \Λ/θβΓΠ33ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































